Die uil wat ŉ eendjie wou grootmaak | Maroela Media
ŉ Uil wat ŉ eend se eier vir haar eie aangesien het, het uiteindelik die eendjie grootgemaak.
Laurie Wolf van Florida in die VSA, ŉ amateur natuurfotograaf, het in haar erf op die twee ongewone huismaats afgekom en die foto vir die National Geographic aangestuur.
“Die twee het net daar langs mekaar gesit. Mens kan dit nie glo nie. Ek kan dit nog steeds nie glo nie,” het sy aan die tydskrif gesê.
Sy het aanvanklik die uil in ŉ spesiale uilboks op haar stoep opgemerk. Ongeveer ŉ maand later het sy gesien daar is iets donserig saam met die uil in die boks en gedink dit is ŉ kuiken saam met haar ma, maar toe opgemerk dit is ŉ eendjie.
Laurie was besorg dat die uil dalk die eendjie sou eet en het kontak gemaak met ŉ plaaslike voëlkenner. Die kenner het gesê dit is inderdaad ŉ moontlikheid. Laurie het daarna ŉ wildreservaat gekontak om te hoor of hulle dalk die eendjie sou kom haal, en hulle het ingestem.
Toe Laurie en haar man egter die eendjie wou gaan haal, het dit uit die boks gehop en in die rigting van ŉ dammetjie beweeg en dit was die laaste keer wat hulle die eendjie gesien het.
Christian Artuso, direkteur van voëlstudies in Kanada, het intussen gesê die betrokke tipe eend maak gebruik van “broei-parasitisme”. Die eende lê hul eiers soms in ander voëls se neste, hoopvol dat sommige sal uitbroei.
Snip · 3 weke gelede
So cute, maar mamma uil lyk nie baie happy met baby langs haar nie. Dis net vir my nie maklik om te glo dat die ma eend `n gat in `n boom sal kies om te broei nie, want dis voëls wat op die grond broei. Kan nog verstaan as sy volstruis se nes oorgneem het. Maar ja nou toe, as dit `n happy einde is, is ek happy.
Sak · 3 weke gelede
Hi Snip, Die Amerikaanse “Wood Duck” maak nes in ou boom gate. Groete
Kyk so ‘n “cuckoo” van ‘n eend!!!
Is dit nou nie, n alte possitiewe oulike en pragtige artikel! DANKIE MM
Juanita · 3 weke gelede
Nou hoekom moes die mensdom nou weer inmeng. Vir my lyk die uiltjie al te knus saam met “haar” baba. Shame en nou is sy alleen.
Dit dien as n goeie voorbeeld waarmee die huidige regering nou besig is.
Moederliefde · 3 weke gelede
Ek het al van die gesegde gehoor “Jou ma vir ‘n eendvoël aansien.. ” maar miskien moet dit nou verander na
” ‘n Eendvoël vir ‘n uilskuiken aansien” ?
Moederliefde so oor die spesiegrense. Te mooi.
Luister · 3 weke gelede
My moeder, hulle lyk eintlik na mekaar! ????
Die titel moet dalk eerder lees “ Die eend wat ń uil geflous het”
Poppie · 3 weke gelede
Kan ons maar by diere leer…
Vreeslik mooi !
Salamander · 3 weke gelede
Eend vir Kersfees…